cyanic-selkie/wikianc huggingface dataset:
Populasjonsgenetikk
Opprinnelig var populasjonsgenetikk en sterkt matematisk-teoretisk orientert disiplin, men er i dag i stor grad også en empirisk vitenskap som tar i bruk genetiske data som DNA-sekvenser, og ulike genetiske markører til å studere evolusjonære prosesser i naturlige populasjoner av planter og dyr.
Aage Holm
Aage Holm (født 16. februar 1890, død 4. oktober 1957) var en dansk svømmer. Han representerte landet sitt under Sommer-OL 1908 i London, der han blant annet var flaggbærer for sin nasjon under åpningsseremonien.
Kongepokalvinnere i skiskyting
Kongepokalvinnere i skiskyting mottar Hans Majestet Kongens Pokal, som blir delt ut av Norges Skiskytterforbund i forbindelse med norgesmesterskapet i skiskyting.
Populasjonsgenetikk
Bakgrunn
En populasjon med kjønnet formering er en gruppe individer som kan reprodusere seg i mellom. Dette innebærer at de er av samme art og lever i nærheten av hverandre. En populasjon kan for eksempel være kjøttmeisene som bor i et gitt skogholt, ellert abborene som lever i et gitt tjern. Et gen i en slik populasjon kan forekomme i ulike former eller alleler. Genetiske variasjon påvirker igjen variasjon i fenotype. Et velkjent eksempel fra vår egen art er ulike alleler for pigment i øyets iris som forårsaker variasjon i øyenfarge (blå, grå, grønne og brune). Alle allelene som forekommer i en populasjon på et gitt gen omtales gjerne som populasjonens genforråd (engelsk: gene pool). Allefrekvens er andelen av et gitt allel i populasjonens genforråd, for eksempel andelen alleler som koder for blå øyne i en menneskepopulasjon.
Kongepokalvinnere i skiskyting
Skiskyting er langrenn med innlagt skyting. Utøverne går runder i en skiløype, før det skytes mot fem blinker. For hver bom må utøveren gå en strafferunde på ca. 150 meter. På normaldistansen gis det ett tilleggsminutt per bom istedenfor strafferunde.
Skiskyting var opprinnelig en militær disiplin, men i 1950-årene ble den utviklet til en vanlig idrett. Norgesmesterskapet i skiskyting har blitt arrangert siden 1959. Til og begynne med ble skiskytingen organisert i Det frivillige Skyttervesen. I 1983 gikk skiskytterne ut av DfS og dannet Norges Skiskytterforbund.
Hvert særforbund i Norges idrettsforbund får normalt tildelt to kongepokaler hvert år, som settes opp til henholdsvis beste mann og beste kvinne i norgesmesterskapet. I skiskyting ble det også delt ut kongepokaler før 1983, mens skiskyting ble organisert av Det frivillige Skyttervesen. Den første kongepokalen for menn ble delt ut i 1962, mens den første for kvinner ble delt ut i 1986.
Populasjonsgenetikk
Hardy-Weinberg
Hardy-Weinbergmodellen er sentral i populasjonsgenetikken. Dette er en null-modell som beskriver hvordan fordelingen av genotyper vil være i en tenkt, ideell populasjon som ikke er gjenstand for evolusjonære prosesser som naturlig seleksjon, genetisk drift, mutasjoner eller genflyt. Statistiske avvik fra Hardy-Weinbergforventningen kan derfor brukes som et verktøy til å studere evolusjonære prosesser i naturlige populasjoner.
Kongepokalvinnere i skiskyting
Fram til 2000 ble alltid kongepokalen delt ut på normaldistansen. Etter dette har den gått på omgang mellom de ulike distansene i NM. Det må være minst 15 deltakere i øvelsen der kongepokalen er satt opp for at den kan deles ut.
Populasjonsgenetikk
Hardy-Weinberg
Den enkleste versjonen av Hardy-Weinbergmodellen tar for seg et gen med to alleler. Hvert individ av en diploid organisme har to alleler arvet fra henholdsvis mor og far. Disse to allelene utgjør individets genotype. En blåøyd person har for eksempel to alleler for blå øyenfarge og har genotypen bb. Brunøyde individer har enten genotypen Bb eller BB, siden det brune pigmentet er dominant og det blå recessivt - det brune allelet overstyrer det fenotypiske uttrykket av det blå hos heterozygote Bb-individer. Siden allelene segregerer uavhengig i meiosen vil hver haploide kjønnscellene bære enten allelet arvet fra far eller fra mor med like stor sannsynlighet (gitt at det ikke skjer en mutasjon). Ved tilfeldig parring i populasjonen vil dermed allelene i genforrådet kombineres til neste generasjons genotyper i henhold til allelfrekvensene i inneværende generasjon. Hvis frekvensen av allel b = p vil frekvensen av den homozygote genotypen bb i neste generasjon (gitt antakelsene i Hardy-Weinbergmodelen) være lik sannsynligheten for befruktning mellom b-bærende sperm- og eggceller, altså p2. På samme vis, hvis frekvensen av allel B er q blir frekvensen av genotypen BB = q2. Det er to måter en heterozygot genotype kan produseres, enten ved at b-bærende sperm befrukter B -bærende egg (sannynlighet = pq) eller ved at B-bærende sperm befrukter b-bærende egg (sannsynlighet = pq). Forventet frekvens av heterozygoten Bb er dermed 2pq.
Hardy-Weinbergmodellen vil være gyldig gitt att følgende antakelser er oppfylt: 1) populasjonen er uendelig stor. Den enkle matematiske sammenhengen mellom sannsynlighet for befruktning og genotypefrekvens er kun gyldig i en uendelig stor populasjon. I en populasjon av endelig størrelse vil det være tilfeldige avvik fra forventningen. En illustrerende parallell er at sannsynligheten for å slå kron eller mynt er 50:50, men man vil oftest slå en overvekt av enten kron eller mynt om antall kast er begrenset. Endringer i allelfrekvens på grunn av tilfeldig sampling i endelige populasjoner utgjør prinsippet for evolusjon ved genetisk drift. 2) Tilfeldig parring. Den kombinatoriske sammenhengen mellom sannsynlighet for befruktning og genotypefrekvens baserer seg på tilfeldig parring. Dersom parringen ikke er tilfeldig, for eksempel ved innavl hvor slektninger har en tendens til å parre seg med hverandre, vil vi få avvik fra Hardy-Weinbergmodellens forutsigelser. Ved innavl vil like genotyper tendere til å parre seg med hverandre. BB -individer vil tendere til å parre seg med andre BB-individer og produsere BB -avkom og bb x bb parringer vil gi bb -avkom. Parringer mellom heterozygoter vil gi avkom med ulike genotyper. En Bb x Bb parring vil ifølge Mendels arvelover i snitt produsere 25% BB-avkom, 25% bb-avkom og 50%-Bb-avkom. Innavl fører altså til en lavere frekvens av heterozygoter enn Hardy-Weinbergmodellen forutsier. 3) Ingen seleksjon. Hardy-Weinbergmodellen baserer seg på at alle genotyper har lik fitness. Dersom noen genotyper har høyere fitness enn andre, det vil si høyere overlevelse eller høyere reprodukssjonsrate, vil disse genotypene bli overrepresentert i forhold til Hardy-Weinberg-forventningen. Naturlig seleksjon er en viktig evolusjonær prosess og er blant de mest potente mekanismene som vil kunne gi avvik fra Hardy-Weinbergforventningen på gitte gener i naturlige populasjoner. 4) Ingen mutasjoner. Hardy-Weinbergmodellen forutsetter at allelene forblir uforandret. I virkeligheten skjer det mutasjoner, det vil si tilfeldige endringer i DNA-sekvensen til et gen - et allel muterer til et nytt allel. Mutasjoner er en av de viktigste kildene til ny genetisk variasjon og dermed råmaterialet for evolusjon. 5) Ingen genflyt. Hardy-Weinbergmodellen forutsetter at ingen alleler kommer til genforrådet utenifra. Genflyt vil si at individer fra andre (potensielt genetisk forskjellige) populasjoner migrerer inn i populasjonen og utveksler gener med de lokale individer. Effekten av genflyt er genetisk homogenisering mellom populasjoner - de blir genetisk likere.
Ingen naturlig populasjon vil oppfylle Hardy-Weinbergmodellens forutsetninger til punkt og prikke. Modellens nytte ligger ikke i at den er biologisk sannsynlig, men i at ulike evolusjonære prosesser (seleksjon, genetisk drift, ikke-tilfeldig parring, mutasjoner og genflyt) vil gi ulike avvik fra Hardy-Weinbergs nullforventning. Hardy-Weinbergmodellen ligger således til grunn for et arsenal av statistiske verktøy som benyttes i populasjonsgenetikken til studie av evolusjon.
Naturlig seleksjon
Naturlig seleksjon baserer seg på det faktum at individer med visse egenskaper har større sannsynlighet for å overleve og reprodusere enn individer med andre egenskaper. Populasjonsgenetikk beskriver naturlig seleksjon ved å definere fitness som en genotypes reproduksjonssuksess i et gitt miljø. Det vil si gjennomsnittlig antall overlevende avkom produsert av individer med denne genotypen og hvor genotypens sannsynlighet for å overleve til reproduksjonsdyktig alder er innkalkulert. Naturlig seleksjon virker på fenotyper. Når fenotypisk variasjon har en arvelig basis vil seleksjon føre til endringer i allelfrekvens (og/eller genotypefrekvens) i populasjonen. Naturlig seleksjon er den vitenskapelige forklaringen på evolusjonen av tilpasninger.
Genetisk drift
Genetisk drift er tilfeldige endringer i allelfrekvens og forstås som regel som endringer grunnet tilfeldig sampling av alleler i endelige populasjoner. Det vil altså si at avkommet genotyper er tilfeldige utvalg av allelene til foreldrene. Siden genetisk drift er en tilfeldig prosess er den ulikt seleksjon ikke retningsbestemt. Om et allel øker eller avtar i frekvens fra en generasjon til den neste er rent tilfeldig og allelfrekvenser vil derfor typisk "danse" opp og ned over tid. Gitt tilstrekkelig tid vil imidlertid alleler gå tapt og ett av allelene (tilfeldig hvilket) vil fikseres, altså være det eneste som er igjen i populasjonen. Genetisk drift er en viktig evolusjonær prosess på molekylært nivå. Mange av de genetiske forskjellene vi observerer mellom ulike arter på DNA-sekvensnivå skyldes at genetisk drift har fiksert ulike alleler. Dette var utgangspunktet til Motoo Kimura og andre som på slutten av 1960-tallet utviklet nøytralteorien for molekylær evolusjon. På samme måte som Hardy-Weinbergmodellen er nøytralteorien en viktig nullmodell i populasjonsgenetikken og brukes som verktøy blant annet til å tidfeste når arter skilte lag i evolusjonshistorien – se molekylær klokke, til å rekonstruere fylogeni og til å identifisere gener som har vært gjenstand for naturlig seleksjon.
Mutasjoner
Mutasjoner er den grunnlegende kilden til all genetisk variasjon i form av nye alleler. Mutasjoner kan gi seg utslag i en lang rekke endringer i DNA-sekvenser. Mange vil ikke ha noen fenotypisk effekt, mens andre vil endre genets produkt eller ødelegge genets funksjon. Mutasjoner med positiv effekt på fitness danner grunnlaget for tilpasninger.
Genflyt
Genflyt vil si utveksling av gener mellom populasjoner, som regel av samme art. Genflyt skjer når individer eller deres spredningsenheter (pollen, frø, larver og sporer) migrerer mellom populasjoner og befruktning skjer mellom lokale og immigranter. Genflyt kan også skje mellom arter ved hybridisering og tilbakekryssing og omtales da som introgresjon. Genutveksling mellom arter kan også forekomme uten reproduksjon, for eksempel ved spredning via virus eller en annen vektor, og omtales da som horisontal genoverføring.
West Coast
West Coast (engelsk for vestkyst) kan referere til:
Ole Sjetne
Sjetne var aktiv med å starte opp Arbeiderpartiet i Ringebu,. og satt en periode som varaordfører i den borgerlig styrte kommunen. I 1915 ble han formann i skolestyret i Ringebu, en tittel han hadde til 1919.
I 1919 ble Sjetne ansatt som lærer ved Ingebergbakken skole i Vang etter en lengre prosess.
Sjetne var ordfører i Vang fra 1923. Han fikk 16 av 28 stemmer da herredsstyret konstituerte seg 29. desember 1922. Sjetne ble gjenvalgt i herredsstyret i desember 1925, med 16 av 28 stemmer.
I 1928 ble Sjetne suspendert som medlem i Arbeiderpartiet av fylkespartiet. «På grunn av Sjetnes optreden ved forskjellige anledninger i viktige partispørsmål og overfor han egne partifeller, dels i Vang herredsstyre og dels på fylkestinget, suspenderes han som medlem av Det norske arbeiderparti.» Etter suspensjonen ble Sjetnes navn fjernet fra valglisten i Vang
Barro
Barro er en kommune i delstaten Ceará i nordøstregionen av Brasil.
Teaterkatten (tidsskrift)
Teaterkatten (også kalt Theaterkatten) var et norsk vittighetsblad som ble utgitt i hovedsak én gang om året fra 1897 til 1929. Tidvis utkom tidsskriftet også under tittelen Vaarkatten og Feriekatten. Innholdet fordelte seg mellom portrett- og scenefotografier av norske skuespillere, sangere og ballettdansere samt humoresker og sangtekster skrevet og/eller fremført av norske scenekunstnere.
Liste over olympiske medaljevinnere i svømming (kvinner)
Dette er en komplett liste over olympiske medaljevinnere i svømming for kvinner, fra 1912 til 2008
Kilder
Lijst van olympische medaillewinnaars zwemmen
Haider Ali
Haider Ali (født omkring 1720 i Budikote, død 7. desember 1782 i Chittoor) var en indisk hærfører, som ble hersker i Mysore i Sør-India.
Bakgrunn
Nøyaktig når Haider Ali ble født, vites ikke med sikkerhet. Forskjellige historiske kilder oppgir datoer mellom 1717 og 1722.
Det er også variasjoner vedrørende hans slektsbakgrunn. Noen kilder vil at hans bestefar nedstammet fra en slekt som opprinnelig bodde i Bagdad, mens andre mener at hans forfedre var fra det om senere ble til Afghanistan. En tredje framstilling, skrevet av hans franske offiserer, følger Haiders egen fortelling om å nedstamme fra arabere av klanen banu Hashim av stammen Quraysh, det vil si profeten Muhammad s stamme.
Hans far, Fath Muhammad, var født i Kolar, og kommanderte en styrke på 50 mann i bambusrakettartilleriet (for det meste benyttet til signalisering) i nawaben av Karnatiks hær. Fath Muhammad begynte senere i tjeneste for wodeyar-rajaene av kongedømmet Mysore, der han ble en mektig militær kommandant. Wodeyarene gav ham Budikote som jagir (landkonsesjon), der han tjente som naik (guvernør). Haider Ali ble født i Budikote. Han var Fath Muhammads femte barn, og den andre av hans tredje hustru.
Veien til makten
Haider Alis tidlige år er ikke så vel dokumentert, men han gikk inn i det militære sammen med sin bror Shahbaz etter at deres far døde i kamp.
Haider Ali tjenestegjorde for herskeren av Arcot før han gikk i tjeneste for maharajaen av Mysore. Han deltok fra 1749 i krig mot Hyderabad og fikk befal over stadig større avdelinger.
Hersker i Mysore
Haider Ali organiserte og utrustet Mysores hær etter europeisk mønster. Franske offiserer ble ansatt. Med denne hæren maktet han å underlegge seg det meste av det sørlige India. Han skaffet ved erobring Mysore tilgang til havet og forøket ytterligere sin maktstilling. Han lå i krig med Marathariket og med nizamen av Hyderabad, og allierte seg med franskmennene, som rivaliserte med Det britiske ostindiske kompani om innflytelse i India. To kriger ble utkjempet mot britene, først fra 1767 til 1769 og deretter fra 1780 til 1784. Den første krigen endte med at han kunne påtvinge sine betingelser på britene, men Haider Ali nøyde seg ikke med det da han så på britene som en avgjørende trussel og ønsket å drive dem ut av India for godt. Han trodde seg i 1779 sterk nok til å våge en avgjørende kamp mot britene. I denne vant han i 1780 seier i slaget ved Conjeeveram, men ble beseiret senere i flere slag av generalløytnant Eyre Coote. Midtveis i denne andre krigen døde han imidlertid av sykdom, og kampen ble ført videre av sønnen Tipu Sultan (1750–1799). Sønnen overtok et stort kongerike, avgrenset i nord av elven Krishna, mot øst av de østlige Ghats og mot vest det arabiske hav.
Flyklubb
En flyklubb er en forening av flyinteresserte, vanligvis med flyging med småfly som hovedinteresse. I Norge er flyklubbene organisert i Norges Luftsportsforbund, tidligere Norsk Aero Klubb.
Det vanligste er at flyklubbene omfatter motorfly/småfly, men noen flyklubber har også seksjoner for mikrofly, seilfly, modellfly, fallskjerm, hangglider og paraglider. En del steder er de forskjellige luftsportaktivitetene organisert i egne klubber direkte underlagt den aktuelle seksjonen i Norsk Luftsportsforbund.
I løpet av en del år er de forskjellige seksjonene, med hver sin aktivitet blitt inkludert i Norges Idrettsforbund.
Flymyndigheter
Flyklubbene driver med mye som krever offentlige sertifikater og godkjenninger. Derfor er det ofte kontakt med Luftfartstilsynet, både for godkjenning av fly, vedlikeholdsgodkjenning, sertifikatutstedelser, flyplassgodkjenninger, godkjenning av instruktører og flyskole osv. Noen flyplasser ligger i eller under kontrollert luftrom og må ha tillatelser fra en flykontrollenhet for flyging i kontrollert luftrom.
Flyskole
Mange flyklubber har egen flyskole med skolesjef og andre flyinstruktører som kan utdanne medlemmer til flysertifikat, fornye sertifikater som er i ferd med å gå ut, utdanne til sjøflysertifikat, gi utsjekk for nye flytyper, ski- halehjuls- og akroutsjekk. Flyskolen er en effektiv for å rekruttere medlemmer til flyklubbene.
Anlegg
Siden klubbene er avhengige av en flyplass for sin aktivitet, er det vanlige at de er lokalisert ved en småflyplass, eller ved en større flyplass som også benyttes av rutefly eller/og luftforsvaret. Klubber som ikke har rutefly eller forsvaret på samme flyplass, kan ha en betydelig jobb med snøbrøyting og vedlikehold av flyplassen.
Småflyene er vanskelige å frakte langs vei, og de bør lagres innendørs for å unngå korrosjon. Derfor er det nødvendig med hangarplass både for fly som klubben eier og disponerer, og for private fly med plassen som base. Utleie av hangarplass til fly og om det eventuelt er plass til båter og campingvogner, kan være en god inntektskilde for en flyklubb.
NLFs Flytjeneste
Mange motorflyklubber er med i NLFs Flytjeneste, enten bare i skogbrannovervåkning og skogbrannslukking, og noen få klubber er med i redningstjenesten og deltar i aksjoner for SAR (seach and rescue), søk og redning. I denne sammenheng er klubbene også organisert i FORF, Frivillige Organisasjoners Redningsfaglige Forum.
Malaysia under Vinter-OL for ungdom 2016
Malaysia deltok under Vinter-OL for ungdom 2016 fra 12. februar til 21. februar 2016 i Lillehammer i Norge. Troppen besto av en utøver, Chew Kai Xiang. Han deltok i kunstløp for gutter.
Krengetog
Et krengetog er et tog der jernbanevogner og lokomotiver er utstyrt med en innretning som gjør at de krenger innover i svinger. Hensikten med denne innretningen er å minske sentripetalkraften som virker på passasjerene i kurvene, slik at disse oppleves behageligere og at reisesyke ikke vil opptre så lett.
Krengingen forskyver vognenes tyngdepunkt inn mot kurvens sentrum omtrent som når en syklist lener seg innover når han skal svinge. På denne måten kan toget – med samme komfort for passasjerene – passere en gitt sving med større fart enn et tilsvarende tog uten krengeteknikk.
Denne er proporsjonal med kurvens radius: hvor
En rekke krengeteknologier er forsøkt, med vekslende hell. De fleste av dem kan inndeles i
thumb|500px|right|Passiv og aktiv krengning. Hvis passasjerene ikke skal oppleve noen sidekraft, må den grønne resultantkraften være vinkelrett på gulvet. (Rälsförhöjning = dossering. Etter svensk Wikipedia)
Juan Manuel Vargas
Juan Manuel Vargas Risco (født 5. oktober 1983) er en peruansk fotballspiller som spiller for den peruanske klubben Club Universitario de Deportes.
Vargas debuterte som fotballspiller for den populære peruanske klubben Universitario de Deportes, der han raskt fikk en sentral plass i 2004-sesongen. I 2005 ble Vargas overflyttet til swn argentinske klubben Colón de Santa Fe, hvor han også fikk en plass i startoppstillingen. I august 2006 signerte Vargas en fireårskontrakt med klubben Catania. Vargas scoret sitt første mål for denne klubben den 31. oktober 2007, i kampens 88. minutt, og dermed ble sluttstillingen uavgjort. I løpet av hans to års opphold på Sicilia, var Vargas stadig en av klubbens beste spillere, og han spilte vanligvis på førstelaget. Hans imponerende spillestil førte til at flere elite-klubber rundt om i Europa ville signere en kontrakt med Vargas.
Det ble rapportert at Vargas hadde avtalt å signere en kontrakt med Real Madrid den 17. mai 2008. Men disse ryktene viste seg å være usanne, for den 5. juli 2008 begynte Vargas som forsvarer for den italienske klubben ACF Fiorentina som ligger i Serie A. Vargas signerte en kontrakt med Fiorentina for tolv millioner kroner. Samtidig som Vargas spiller for den italienske klubben, spiller han også for det peruanske landslaget som lagkaptein.
Da Vargas begynte å spille i Firenze spilte han mest som venstreback og han ble snart en meget offensiv midtbanespiller. Vargas ble snart en viktig del av denne klubben. Den 24. november 2009 scoret Vargas et mål på et kritisk tidspunkt i en kamp som gjorde at Fiorentina avanserte oppover i Mesterligaen. Vargas spiller for det meste venstreback eller på midtbanen, i både offensive og defensive posisjoner.
Vargas imponerer med sin evne til å drible ballen forbi motspillere og han gjør ofte bemerkelsesverdig skudd mot mål, flere ganger på ganske lang avstand. Vargas er også kjent for sine frispark. Vargas begynte å spille på det peruanske landslaget i en kamp mot i 2006. Vargas scoret sitt aller første mål for det peruanske landslaget den 12. september 2007, i en vennskapskamp mellom Peru og.
5. serierunde i Premier League 2008/09
5. serierunde i Premier League 2008/09 begynte lørdag 20. september klokka 13:45 med Sunderland mot Middlesbrough. 16:00 ble det spilt tre kamper og Bolton – Arsenal avslutta dagen klokka 18:30. Søndag 21. september ble det spilt fem kamper, blant annet Chelsea mot Manchester United.
Julskaret kraftverk
Julskaret kraftverk er et vannkraftverk ved Storslindvatnet i Selbu kommune i Trøndelag.
Humaitá
Humaitá kan vise til:
Julskaret kraftverk
Kraftverket utnytter fallet mellom Sørungen og Slindvannet. Sørungen reguleres mellom 459 og 454 moh. Det overføres også vann fra ett bekkeinntak samt fra Rensjøen.
Installert effekt er 6,3 MW. Årsproduksjon er 33 GWh.
Eier er Selbu Energiverk AS.
Charlotta Ehrenpohl
Charlotta «Lotten» Sophia Ehrenpohl (født 28. juli 1841 i Halmstad i Sverige, død 31. desember 1914 i Weert i Nederland) var en svensk birgittinernonne og billedkunstner (malerinne).
Liv og virke
Hun var ett av syv barn of den eldste av seks døtre til løytnant Carl Adolf Ehrenpohl og Katarina Sofia Henrika Lagergren.
María José Marenco
María José Marenco (født 27. september 1976) er en salvadoransk tidligere svømmer. Hun representerte landet sitt under Sommer-OL 1992, der hun blant annet var flaggbærer for sin nasjon under åpningsseremonien.
Charlotta Ehrenpohl
Liv og virke
Etter eksamen i 1868 arbeidet Ehrenpohl som tegnelærer og guvernante, gav privattimer og ble engasjert for renovering av gamle familieportretter. Hun ble ansatt i 1872 som lærer i kunst ved franska katolska skolan i Stockholm, også kalt Slavonska skolan, som ble derevet av de franske ordenssøstrene Filles du Coeur de Marie. Hun var ansatt som sekretær for dronning Josefina.
Hun hadde i lengre tid opplevd en dragning til katolisismen, noe som vokste under hennes ansettelse hos den katolske Josefina. Hun ble ansatt i 1874 som tegnelærer ved en skole i Breslau, og konverterte den 7. april 1875 til den katolskr kirke.
I 1877 forlot hun Sverige for å inntre som nonne i birgittinerklostret Maria Haart i Weert i Nederland under ordensnavnet søster Maria Catharina av Jesus och Marias Heliga Hjärtan. I sin tid vrd klostrret utførte hun et stort antall malerier med religiøse motiver for kirker og kloster.
Charlotta Ehrenpohl er representert ved Norrköpings konstmuseum.
Piccadilly Circus
Piccadilly Circus er en plass i London i Storbritannia, i krysset mellom Regent Street, Piccadilly, Shaftesbury Avenue og Coventry Street. Tidligere var plassen omgitt av opplyste reklameskilt på alle kanter, men det er nå bare en bygning som har slike skilt, i det nordvestlige hjørnet. Coca-Cola Companys berømte skilt der ble i september 2003 byttet ut med et moderne videoskilt som følger bygningens kurve.
På sørvestsiden av plassen står den andre tingen plassen er særlig kjent for, Shaftesburyfontenen med en statue av en bueskytende engel, laget av Alfred Gilbert. Den kalles gjerne Eros, men er egentlig en statue av Den kristne nestekjærlighets engel. Fontene ble reist, opprinnelig på midten av plassen, i 1893 til minne om Lord Shaftesbury. Statuen er den første i verden som ble støpt i aluminium.
Mesteparten av Piccadilly Circus tas opp av bilveier, og det er alltid enormt med trafikk der. Piccadilly Circus undergrunnsstasjon ligger under plassen, med hele stasjonsanlegget under bakkenivå.
Svensk asal
Svensk asal eller svenskeasal (Sorbus intermedia) er et 2–20 meter høyt løvtre i asalslekten innenfor rosefamilien. Den blomstrer i juni.
Arten har skrustilte, bredt eggformede blad (8–12 cm) med beskjedne lapper med grove tenner og 6–10 sidenerver. Ørebladene er linjeformet og har hel rand uten tenner eller med bare noen få. Bladets underside er lys. Den mangler torner på greinene, som er brune. Svensk asal har 5-tallige, hvite blomster hvor kronbladene er flate og betydelig lengre enn begeret. Antall støvbærere er 15–25 og den har 3–4 grifler.
Marvin Minsky
Marvin Minsky (født 9. august 1927 i New York, død 24. januar 2016 i Boston) var en amerikansk vitenskapsmann innen kunstig intelligens. Han var en av grunnleggerne av Massachusetts Institute of Technologys avdeling for kunstig intelligens, og skrev flere bøker om kunstig intelligens og filosofi. Han fikk i 1969 Turing-prisen.
Svensk asal
Frukten er et bær-liknende eple som er 1–2 cm stort, avlangt og rødbrunt, og det har 2–3 atskilte kammer eller rom.
Svensk asal er tetraploid og formerer seg ukjønnet (apomiksis). Den har oppstått som en hybrid mellom tre arter, rogn, tarmvriasal og sølvasal. Arten er utbredt i Sverige, Nord-Tyskland, Polen, Baltikum, på Bornholm og spredt i sørvestre Finland. På Bornholm kalles den for «bornholmsk rogn» (bornholmsk røn). Den har vært dyrket i Norge siden 1600-tallet og finnes forvillet mange steder. Det kan tenkes at den vokser naturlig i Halden og Aremark i Østfold.
I Norsk svarteliste 2012 ble svensk asal vurdert til svært høy risiko på grunn av kombinasjonen mellom et stort invasjonspotensial og økologiske effekter knyttet til fortrengning og mulig genetisk forurensning av andre Sorbus-arter. I Fremmedartslista 2018 er derimot arten ikke vurdert fordi den var etablert i Norge før 1800, og derfor faller utenfor avgrensningen for Fremmedartslista. Artsdatabanken opplyser likevel at dersom arten hadde blitt risikovurdert, ville den fortsatt blitt vurdert til svært høy risiko på grunn av fortrenging av andre arter og mulig påvirkning av næringsvalget hos fugl. Faren for genetisk forurensning vurderes nå som liten.
Svensk asal har svært god brennverdi som ved, den beste av alle nordiske tresorter, etterfulgt av bøk, eik, ask, alm, lønn, rogn, og bjørk.
Feruza Jergesjova
Feruza Jergesjova (kasakhisk: Феруза Ергешова, født 17. november 1991) er en kasakhstansk taekwondoutøver som konkurrerer i klasse -67 kilo. Hun vil representere Kasakhstan under Sommer-OL 2012, etter å ha kvalifisert seg til lekene ved å ha blitt nummer 2 i asiakvalifiseringen.
Arkitekturåret 1621
Arkitekturåret 1621 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1621.
Dødsfall
…
Breiasal
Breiasal (Sorbus latifolia) er et 3–12 meter høyt løvtre i asalslekta innenfor rosefamilien. Den blomstrer i juni. Den likner mye på svensk asal, men flikene på bladene er ofte litt spissere og bladene er noe mindre.
Arten har skrustilte, bredt eggformede blad (7–9 cm) med beskjedne, spisse lapper med grove tenner og 5–8 par sidenerver. Ørebladene er linjeformet. Bladets underside er lys. Den mangler torner på greinene, som er brune. Breiasal har 5-tallige, hvite blomster hvor kronbladene er flate og betydelig lengre enn begeret. Antall støvbærere er 15–25.
Frukten er et bær-liknende eple som er 1–1,5 cm stort, rund og oransje-brunt, og det har 2–3 atskilte kammer eller rom.
Arten er tetraploid og formerer seg ukjønnet (apomiksis). Den er antakelig oppstått ved at sølvasal har krysset seg med tarmvriasal.
Breiasal vokser naturlig bare i Fontainebleau-skogen i sentrale Frankrike, men dyrkes i mange tempererte strøk. Arten finnes forvillet noen steder i Sør-Norge, spesielt rundt indre deler av Oslofjorden. I Fremmedartslista 2018 er den vurdert til lav risiko på grunn av moderat invasjonspotensial og ingen kjent økologisk effekt.
Arthrostenini
Arthrostenini er en artsfattig gruppe av biller som hører til gruppen snutebiller (Curculionoidea). De blir regnet som en underfamilie av familien snutebiller (Curculionidae), og skiller seg på enkelte måter fra disse. De er relativt avlange og slanke, små til middelsstore snutebiller, med en lang, slank snute. Antennene er knebøyde og sitter festet nær spissen av snuten. Artene finnes gjerne på fuktige steder.
Utseende
Små til middelsstore, avlange snutebiller. Snuten er ganske lang og krum, og de knebøyde antennene sitter festet nær spissen. På farge er de oftest mørke, brunlige, gjerne med mønster dannet av lyse skjell. Hodet (bortsett fra snuten) er temmelig kort og bredt, med middelsstore, flate fasettøyne. Snuten er vanligvis lengre enn hodet og brystskjoldet til sammen. Antennenes første ledd (skaftet) er gjerne omtrent like langt som resten av antennen. Brystskjoldet (pronotum) er omtrent så langt som bredt, med rundede sider. Oversiden er kraftig punktert og har ofte et mønster av lyse skjell. Dekkvingene er bredere enn brystskjoldet, med markerte skuldre, parallellsidige i de fremre tre fjerdedelene, tilspisset bakerst. De har tydelige punktrekker og vanligvis et mønster av lyse skjell som noen ganger dekker det meste av overflaten. Beina er middels lange og ganske kraftige. Lårene er fortykkede, vanligvis uten tenner på undersiden. Framleggene (protibiae) ender i en kraftig, innoverrettet pigg. Føttene er fem-leddete, men det fjerde leddet er svært lite (pseudotetramere føtter). Det tredje leddet er tolappet, og det ytterste leddet tynt og sigdformet.
Levevis
Som de fleste snutebiller er de planteetere.
Chevy Chase (Washington, D.C.)
Chevy Chase er en stor og velstående bydel i den nordvestre ytterkanten av USAs hovedstad Washington, DC. Den grenser til forstaden med samme navn i Maryland, Chevy Chase, som også er et velstående område med gjennomgående større bolighus enn i Chevy Chase i Washington, DC.
Chevy Chase ble utbygd tidlig på 1900-tallet.
Bryan Sholomicki
Bryan Sholomicki (født 8. februar 1981 i Winnipeg i Manitoba) er en canadisk kjelkehockeyspiller. Han har en paralympisk sølvmedalje i kjelkehockey for Canada, og to VM-medaljer, hvorav én gull.
Bakgrunn
Sholomickis funksjonshemming skyldes at han måtte amputere venstre fot etter en motorsykkelulykke i august 2009. Han fikk også tredje grads forbrenning på 60 % av kroppen. Han begynte med kjelkehockey i Elmvale Bears i 2012, og debuterte på det canadiske landslaget i 2015.
Idrettskarriere
Han deltok på Canadas lag som fikk bronse i World Sledge Hockey Challenge 2015, og de fikk sølv i VM i kjelkehockey 2015, der USA vant finalen med 3-0. De vant Turin Para Ice Hockey International Tournament 2015, og fikk sølv i begge World Sledge Hockey Challenge-turneringene i 2016. Canada kom på andreplass i Stillehavsmesterskapet i kjelkehockey (IPC Pan-Pacific Championship) i 2016, etter tap 1-4 mot USA i finalen.
I VM i kjelkehockey 2017 vant Canada mesterskapet, etter at de slo USA 4-1 i finalen. I World Sledge Hockey Challenge 2017 kom Canada på andreplass, og de vant Turin Para Ice Hockey International Tournament 2017.
E-SDO
E-SDO (en forkortelse for Extended Scattered Disc Object) er en del av den samlede gruppen av transneptunske-objekt. Andre benevnelser er Detached objects, Distant Detached Objects eller Scattered-Extended. Det finns imidlertid ingen tydelig grense mellom objekter som kalles Scattered disc og de de som kalles Extended Scattered disc.
Omløpsbanen
Det er oppdagelse av objekter som Sedna, 2000 CR105 og 2004 XR190 som har fremskaffet en egen klasse for objekter med en veldig eksentrisk bane, med en store halvakse på flere hundre AU og iblant med en betydelig banehelling. Perihelium ligger som regel fra 40 Au og utover, og man anser at slike omløpsbaner ikke kan ha blitt til på grunn av påvirkning fra Neptun eller fra noen av de andre gasskjempene. I stedet blir det fremmet teorier om at disse omløpsbanene har blitt skapt gjennom påvirkning av en stjerne eller en stor planet som har passert gjennom det ytre av solsystemet.
Diskusjoner om Sednas klassifisering
Oppdageren av Sedna, Michael Brown, hevder at dette objektet ikke kan betraktes som en del av Kuiperbeltet, selv om han medgir at den i sin indre del av omløpsbanene befinner seg blant andre objekter i Kuiper-beltet. Brown ønsker heller å klassifisere Sedna som det første objektet som man har funnet i det indre av Oorts sky, et såkalt indre Oorts sky-objekt (OCO). Det han spesielt understreker er at Sednas perihelium ligger 76 AU fra Solen, langt utenfor noe annet kjent objekt i Kuiper-beltet. Sednas aphelium ligger 900 AU fra Solen.
Njupeskär
Njupeskär er en foss i Njupån i det nordvestlige Dalarna i Sverige. Den er Sveriges høyeste foss, med en total fallhøyde på 125 meter, hvorav 93 meter loddrett fall. Njupeskär og området rundt inngår i Fulufjällets nasjonalpark.
So You Think You Can Dance (sesong 8)
So You Think You Can Dance, ofte forkortet «SYTYCD», er en amerikansk talentkonkurranse som går på FOX i USA der de søker etter USAs favorittdanser. I Norge blir programmet sendt på TVNorge. Sesongpremieren ble sendt 26. mai 2011 på FOX og 18. juni 2011 på TVNorge. Den åttende sesongen inkluderer et topp 20-format i tillegg til «all-star-formatet» som ble introdusert i sesong 7.
Personell
Cat Deeley returnerte som programleder denne sesongen sammen med Nigel Lythgoe som fast dommer. Mary Murphy vendte tilbake denne sesongen og erstattet Mia Michaels som dommer fordi hun måtte fjerne skjoldkjertelkreft. Adam Shankman returnerte ikke som permanent dommer, på grunn av at han holder på å regissere filmen Rock of Ages, og blir erstattet av gjestedommere som Robin Antin, Lil' C, Tyce Diorio, Toni Redpath,, Debbie Reynolds, will.i.am, Lady Gaga og Kristin Chenoweth.
Audition
Aldersgrensen for å gå på audition for programmet er mellom 18 og 30 år. Om dommerne er veldig begeistret, får danserne en gratisbillett til Las Vegas der de får nye utfordringer, om dommerne ikke er så begeistret, blir danserne sendt hjem, men om dommerne ikke er helt sikker, blir danserne sendt til en ekstra runde der de må utføre en koreografi, så kan dommerne bestemme derfra om danserne er god nok til å gå videre til Hollywood eller Las Vegas-uken. I sesong 8 ble det holdt audition i følgende byer:
Las Vegas-uken
Las Vegas-uken begynte 8. april 2011 og ble sendt i USA 9. juni og i Norge 1. juli. Uken ble holdt på Planet Hollywood Resort and Casino i Las Vegas (Nevada). Dommerne var Nigel Lythgoe, Mary Murphy, Debbie Allen, Tyce Diorio, Robin Antin og Adam Shankman, som ble erstattet den andre dagen av Jason Gilkison fordi Shankman måtte sjekke kneet sitt på sykehuset. Det var 160 dansere totalt, og til slutt ble de kuttet ned til 31 dansere, som dommerne derfra valgte topp 20 ut ifra. Under Las Vegas-uken ble det holdt mange utfordringer, og mange dansere ble eliminert etter hver utfordring.
Forandringer i programmets format
Den åttende sesongen vil inneholde en kombinasjon av topp 20-formatet fra sesong 2-6 og all-star-formatet fra sesong 7. Finalesendingene begynte med et topp 20-format med 10 kvinnelige og 10 mannlige dansere, og at en kvinnelig og en mannlig ryker ut hver uke. Når det er kun 10 dansere igjen, vil all-star-danserne bli introdusert, og danserne får danse med tidligere deltagere fra programmet i «the all-stars dance pool».
Lederprodusent Lythgoe har forklart at mange fans av programmet har klaget på all-star-formatet og savnet forbindelsen mellom deltagere som ikke hadde vært i konkurransen før, men mange sa også at all-star-danserne løftet nivået på danserne, og ville derfor lage en kombinasjon av begge formatene, og kaller denne sesongen «the best of both worlds». Denne sesongen kunne seere også stemme via internett i tillegg til innringing.
Kvinnelige deltagere
1 Jordan Casanova var 18 da hun gikk på audition for programmet.
Elimineringstabell
Lyseblå bakgrunnsfarge betyr mannlig deltager, og rosa bakgrunnsfarge betyr kvinnelig deltager. Lysegrønn bakgrunnsfarge betyr at danseren var i de nederste 3 parene og i fare for å ryke ut. Ingen tekst betyr at danseren var sikker. 1 Den første uken klarte ikke dommerne å bestemme seg for hvem som skulle ryke ut av konkurransen, og valgte å beholde alle danserne i nederste 3. Derfor ble 4 dansere eliminert totalt uken etter.
2 Mitchell Kelly ble skadet før opptreden-sendingen og kunne ikke opptre da. Dermed ble han automatisk satt sammen med de nederste 3 parene og måtte danse en solodans.
Møt topp 20
Denne episoden danset alle danserne sin egen stil, og ble inndelt i grupper:
Etter gruppedansene, danset de topp 10 guttene danset en blanding av hiphop og moderne koreografert av Christopher Scott, de topp 10 jentene danset jazz koreografert av Sonya Tayeh og til slutt avsluttet alle de topp 20 danserne med et jazznummer koreografert av Tyce Diorio.
Topp 20 – Resultater
Sendingen åpnet med et gruppenummer til «XR2» av M.I.A. koreografert av Sonya Tayeh.
Topp 20 del 2 – Resultater
Sendingen åpnet med et gruppenummer til «Sinnerman» av Nina Simone koreografert av.
Topp 16 – Opptredener
Denne sendingen danset danserne også to gruppenumre
Topp 16 – Resultater
Sendingen åpnet med et gruppenummer til «The Incredits» fra filmen De utrolige koreografert av.
Topp 14 – Fremførelser
Denne sendingen danset danserne også to gruppenumre
Topp 14 – Resultater
Sendingen åpnet med et bollywood-gruppenummer til «Kata Kata» fra filmen Raavan koreografert av Nakul Dev Mahajan
Resultatsendingenes gjesteartister
Uke 1 Uke 2 Uke 4
Seertall
Premieren på So You Think You Can Dance den åttende sesongen hadde 9,45 millioner seere i USA, som er 7% mer enn forrige sesong og det høyeste seertallet på 4 år.
Rhinens republikk
Rhinens republikk (tysk: Rheinische Republik) var navnet på en kortvarig separatistisk, politisk bevegelse som var aktive i Rhinland fra 21. oktober 1923 til 26. november 1924. Bevegelsen oppstod i forbindelse med Ruhrokkupasjonen av allierte tropper fra Belgia og Frankrike, og den påfølgende krisen i Fristaten Preussen med hyperinflasjon. Bevegelsen hadde tre avdelinger, kalt nord, sør, og Ruhr, med regionale hovedsteder i henholdsvis Aachen, Koblenz og Essen.
Pulaski County (Missouri)
Pulaski County er et fylke i den amerikanske delstaten Missouri.
.vi
Registrering
Registrering av domenenavn (med mer enn 2 bokstaver) direkte på andre nivå er tillatt, men bare for selskaper fra De amerikanske Jomfruøyer. Tredjenivå-domener har færre restriksjoner.
Ophélie-Cyrielle Étienne
Ophélie-Cyrielle Étienne (født 9. september 1990) er en fransk svømmer med frisvømming (crawl) som spesialfelt. Hun la opp i 2016.
.vi
Registrering
Registrering på tredje nivå er tilgjengelig under følgende subdomener:
Ophélie-Cyrielle Étienne
Hun representerte landet sitt under Sommer-OL 2012 i London, der hun tok bronse på 200 meter fri stafett.
Under det franske nasjonale mesterskapet i 2016, som fant sted i månedsskiftet mars-april, tok Étienne to sølvmedaljer, på distansene 400 meter fri og 800 meter fri. Begge distansene ble vunnet av Coralie Balmy. Étienne klarte ikke å kvalifisere seg til OL-deltagelse på noen av distansene. . I juni 2016 la hun opp som aktiv svømmer for å fortsette studiene sine ved Sciences Po.
.vi
Eksterne lenker
Toppdomän
Karoline Hegbom
Karoline Hegbom (født 21. januar 1992) er en norsk squashspiller.
Hun har vunnet tre NM-medaljer i single siden 2011. Hun er gift med skuespilleren Aksel Hennie.
Natalya Mamatova
Natalya Mamatova (født 20. september 1985) er en usbekisk taekwondoutøver som konkurrerer i klasse -67 kilo. Hun vil representere Usbekistan under Sommer-OL 2012, etter å ha kvalifisert seg til lekene ved å ha blitt nummer 3 i asiakvalifiseringen.
Edin Kadribegovic
Edin Kadribegovic (født 28. februar 1981 i Travnik i Jugoslavia, nå Bosnia-Hercegovina) er en norsk-bosnisk fotograf, forfatter og historiker.
Han debuterte 2012 med boka Jeg var et barn, det var krig. Han var selv ti år gammel da Jugoslavia gikk i oppløsning, og han og moren etter hvert fant veien til Norge som flyktninger.
Saoirse Ronan
Saoirse Una Ronan, uttales (ˈsɜːrʃə ˈuːnə ˈroʊnən, (født 12. april 1994) er en irsk skuespiller, mest kjent for sin roller i Om forlatelse, Hanna, Brooklyn og Lady Bird.
Ronan ble født i USA, ettersom hennes irske foreldre bodde der på den tiden, men familien flyttet til Irland da hun var tre år gammel. Fornavnet hennes er for øvrig irsk for «frihet». Faren, Paul Ronan, er også skuespiller, selv om han ikke er like kjent som datteren.
Saoirse Ronan fikk sin første TV-rolle som niåring, i den irske TV-serien The Clinic som også faren spilte en gjesterolle i.
Senere har hun også spilt i Alle mine kjære (2009), The Way Back (2010) og Hanna (2011). I 2013 spilte hun hovedrollen som Melanie Stryder i filmatiseringen av Stephenie Meyers roman The Host, som ble slaktet av anmelderne og som også økonomisk ble en gigantisk skuffelse. I 2014 spilte hun en av rollene i komedien The Grand Budapest Hotel, regissert av Wes Anderson.
Hun ble nominert til Oscar for beste kvinnelige hovedrolle for rolletolkningene i Brooklyn og Lady Bird.
Elisabeth Cardis Mersch
Elisabeth Cardis Mersch er en canadisk epidemiolog som har spesialisert seg på helseeffekter fra stråling.
West Coast (Gambia)
West Coast var en av Gambias fem divisjoner. Den var den vestligste divisjonen, og lå ved atlanterhavskysten. Den hadde et areal på 1,764 km², og hadde 529,280 innbyggere i folketellinga i 2010, og var dermed Gambias mest folkerike.
Divisjonen var delt inn i ni distrikter: Kombo North, Kombo South, Kombo Central, Kombo East, Foni Brefet, Foni Bintang-Karanai, Foni Kansala, Foni Bondali og Foni Jarrol.
Salvador Vilanova
Salvador Vilanova (født 30. oktober 1952) er en salvadoransk tidligere svømmer. Han representerte landet sitt under Sommer-OL 1968 og Sommer-OL 1972, der han blant annet var flaggbærer for sin nasjon under åpningsseremonien til begge lekene.
Marktrykk
Marktrykk er trykket en gjenstand utøver mot bakken, og sier noe om påkjenningen mot underlaget. Marktrykket har SI-enhet pascal (Pa), og består av en kraft (SI-enhet newton, N) fordelt på et areal (SI-enhet kvadratmeter, m²).
Bruk
Marktrykk brukes ofte som begrep i forbindelse med kjøretøy som et mål på belastning mot bakken som et bærende underlag, og er viktig for om bakken gir etter. Dette kan for eksempel være nyttig for et beltekjøretøy som skal kjøre på snø eller sand uten av underlaget kollapser.
For luftfylte dekk følger det av Newtons 3. lov at marktrykket er lik lufttrykket + stivheten i dekket.
Forveksling
Marktrykk må ikke forveksles med aksellast, som er en masse med enhet kilogram.
Marktrykk brukes også noen ganger for å referere til nedoverkraft. Imidlertid omhandler marktrykk et trykk, mens nedoverkraft omhandler en kraft.
Barroquinha
Barroquinha er en kommune i delstaten Ceará i nordøstregionen av Brasil.
Svømming under Middelhavslekene 1991
Svømming under Middelhavslekene 1991. Svømming var en av flere sporter under de ellevte middelhavslekene som ble arrangert i Athen i Hellas i perioden 28. juni til 12. juli 1991. Det var ellevte gangen som svømming var med på programmet under Middelhavslekene. Det var trettien øvelser, seksten for menn og femten for kvinner. Frankrike ble beste nasjon med fjorten gullmedaljer foran Italia med tretten.
Dikotomi
En dikotomi er noe som er delt i to. Vanligvis står de to delene i motsetning til hverandre. De to delene må ikke være like store. Sann-falsk og svart-hvit er dikotomier. Det karakteristiske ved dikotomier er at et tredje alternativ utelukkes. Når ting deles i svart eller hvitt blir det ikke plass til gråtoner. I norsk dagligtale bruker vi ordparet enten-eller om dikotomier. Noe er enten det ene eller det andre og ikke en mellomting. I Norge kan vi også bruke uttrykket svart-hvitt tenkning om uheldig bruk av dikotomier. Dikotomi er et uttrykk som brukes i filosofien, men er vanlig også i andre vitenskaper når det er behov for å beskrive at noe deles i to.
I botanikken brukes en dikotomi om en tvegrening eller gaffelgreining som består av to like store eller viktige grener. For eksempel har Psilotum-planter dikotome forgreninger, mens mange andre planter har forgreninger der én av grenene er større, eller forgreninger som består av flere enn to grener.
Dikotomi kommer fra gresk διχοτομία [dichotomia] = «todeling».
Allround-NM på skøyter 1954 for herrer
Allround-NM på skøyter 1954 for herrer ble avholdt 2. og 3. januar 1954 på Bislett stadion i Oslo. Teknisk arrangør var Arbeidernes Skøyteklubb.
Norgesmester ble Hjalmar Andersen, Spk Falken.
Margaux Farrell
Margaux Farrell (født 22. august 1990) er en fransk svømmer, som spesialiserer seg i frisvømming. Hun representerte landet sitt under Sommer-OL 2012 i London, der hun tok bronse på 200 meter fri stafett.
Skotselv
Skotselv er et tettsted i Øvre Eiker kommune i Viken. Tettstedet hadde innbyggere per, og ligger på vestsiden av Drammenselva, mellom Hokksund og Åmot. Tettstedet ligger der Bingselva renner ut i Drammenselva og her krysser også fylkesvei 2736 Drammenselva, Skotselv Bru.
Tidligere var det cellulosefabrikk her (Union) og Hassel fengsel lå også her.
Skotselv har en nedlagt jernbanestasjon på Randsfjordbanen. Stedet ligger sentralt til med kort avstand både til Drammen, Kongsberg og Hønefoss og bare en knapp times kjøretur fra Oslo. Her er det gode muligheter for naturopplevelser både på elvene og i de nærliggende åsene.
Düvelgården har en utstillingen som omfatter et tverrsnitt av Hassel Jernverks produksjon og jernverkshistorie.
Det er ingen kirke i Skotselv men Bakke kirke ligger 1 km lenger syd. Andre kirkebygg i nærheten er Bingen kapell og Nykirke.
Norsk Motorhistorisk Senter ligger ved Burud ikke så langt fra Skotselv.
Historie
Stedsnavnet Skotselv kommer av gårdsnavnet Skott som betyr «gård som ligger ved en fremspringende høyde». Vannsaga ble tatt i bruk på Ulleland gård i Skotselv ca. år 1528, og sagbruksvirksomhet ble en viktig næringsvei. Den første store industribedriften på Eiker var Hassel Jernværk i Skotselv. Jernverket ble etablert i 1649 og var basert på jernmalm fra en nærliggende gruve, Hassel gruve. Hassel jernverk var den gang et av de største jernverk i Norge. I 1757 ble Skotselv skole opprettet som bruksskole under Hassel Jernverk. Det mest kjente produktet fra verket et «Hasselovnene». Produksjonen ved verket ble ned lagt i 1854 etter mange år med underskudd.
Skotselv Cellulosefabrikk ble startet i 1888, og var i mange år en av de største arbeidsplassene på Eiker.
De siste årene har Skotselv vært inne i en stedsutviklingsprosess, og sentrum er i ferd med å rustes opp.